*ΣΥΝΕΡΓΑΣΤΗΚΑΝ****: Παναγοπούλου Σωτηρία (ΣΥΝΤΟΝΙΣΤΡΙΑ) 1ο ΔΗΜ.ΣΧΟΛ.ΚΡΥΟΝΕΡΙΟΥ***

***Βαρτελάτου Πάτρα 1ο ΔΗΜ.ΣΧΟΛ.ΚΡΥΟΝΕΡΙΟΥ***

***Χορμοβίτη Χαρά 2ο ΔΗΜ.ΣΧΟΛ.ΚΡΥΟΝΕΡΙΟΥ***

***ΘΕΜΑ ΔΙΔΑΣΛΑΚΙΑΣ***

***«Η άλωση της Τριπολιτσάς»***

 **ΣΧΕΔΙΟ ΜΑΘΗΜΑΤΟΣ**

* 1. **ΤΟ ΓΝΩΣΤΙΚΟ ΑΝΤΙΚΕΙΜΕΝΟ**

*Χρονική διάρκεια:* 2 διδακτικές ώρες

*Προϋπάρχουσες γνώσεις:*

1. Να γνωρίζουν τα μέχρι τότε γεγονότα της Επανάστασης.
2. Να γνωρίζουν τα γεωγραφικά στοιχεία (που είναι η πόλη- πως λέγεται σήμερα- γεωμορφολογικά στοιχεία)
	1. **ΤΑ ΥΛΙΚΑ ΚΑΙ ΕΠΟΠΤΙΚΑ ΜΕΣΑ**

*Τα εποπτικά μέσα που χρησιμοποιήθηκαν στη διδασκαλία είναι:*

* Ο πίνακας
* Το βιβλίο του Μαθητή
* Το Τετράδιο Εργασιών
* Ιστορικός χάρτης
* Σχεδιάγραμμα μαθήματος
* Ιστορική γραμμή
* Προβολή φωτογραφιών, βίντεο από το διαδίκτυο
* Ανάρτηση αντίστοιχων εικόνων και φωτογραφιών
* Φύλλα εργασίας με ασκήσεις δημιουργικότητας
	1. **ΣΚΟΠΟΙ ΚΑΙ ΣΤΟΧΟΙ ΤΟΥ ΜΑΘΗΜΑΤΟΣ**

*Κύριος στόχος της Διδασκαλίας*

* Η άλωση της Τριπολιτσάς ως ιστορικό γεγονός

 *Επιμέρους διδακτικοί στόχοι*

* Η σημασία της άλωσης για την πορεία της επανάστασης
* Γνωριμία με τον ιστορικό χώρο (πόλη -μνημεία)
* Η σημασία της γεωγραφικής θέσης της πόλης ως διοικητικό, στρατιωτικό και εμπορικό κέντρο
* Η προσωπικότητα και η στρατηγική ικανότητα του Κολοκοτρώνη

( Δίνεται έμφαση στο χαρακτήρα και στο σωματότυπο του ήρωα – Σύγκριση με τον Ναπολέοντα που είχε ανάλογο σωματότυπο – Συμπεράσματα)

* Η ατομική και ομαδική εργασία
* Παρουσίαση υλικού από μαθητές
* Εύρεση λύσεων σε υποτιθέμενα ερωτήματα
* Εύρεση ερωτημάτων που ανατρέπουν τη δεδομένη ιστορική εξέλιξη των γεγονότων
	1. **ΔΙΔΑΚΤΙΚΕΣ ΜΕΘΟΔΟΙ**

*Στην πρώτη φάση* χρησιμοποιούμε τη συζήτηση και τον καθοδηγούμενο διάλογο με σκοπό τον έλεγχο προϋπαρχουσών γνώσεων των μαθητών και ανακοίνωση του θέματος του νέου κεφαλαίου που θα ακολουθήσει.

*Στη δεύτερη φάση* χρησιμοποιούμε τον ιστορικό χάρτη, τον πίνακα και το υπόλοιπο εποπτικό υλικό και διηγούμαστε το γεγονός.

*Στην τρίτη φάση* παρουσιάζονται τα συμπεράσματα των μαθητών ανακεφαλαιώνοντας τις αποκτηθείσες γνώσεις.

*Στην τέταρτη φάση* με ατομική και ομαδική εργασία οι μαθητές προχωρούν στην εμπέδωση και επέκταση της νέας γνώσης μέσα από τις πηγές, τις εικόνες και τους πίνακες του βιβλίου.

\*Είναι απαραίτητο να διευκρινιστεί ότι στην περίπτωση της ατομικής εργασίας οι μαθητές δεν εργάζονται σε συνθήκες απομόνωσης, αλλά ανταλλάσσουν απόψεις με τους συμμαθητές τους και συνεργάζονται.

*Στην πέμπτη φάση* δίνονται φύλλα εργασίας με ασκήσεις δημιουργικότητας .

* Στις διδακτικές μεθόδους συμπεριλαμβάνονται :
* Δραματοποίηση της μάχης και ενσωμάτωσή του δρώμενου στη γιορτή της 25ης Μαρτίου
* Δημιουργία κόμικς
* Επίσκεψη στο Ιστορικό Μουσείο
	1. **ΑΞΙΟΛΟΓΗΣΗ**

Η αξιολόγηση γίνεται καθ’όλη τη διάρκεια της διδασκαλίας και ιδιαίτερα κατά την 4η και 5η φάση, εκτιμώντας τις δυνατότητες των μαθητών, για να μπορούμε να γνωρίζουμε κατά πόσο κάθε μαθητής κατέκτησε του στόχους στο συγκεκριμένο μάθημα.

Σημείωση: Κατά τη διάρκεια της διδασκαλίας χρησιμοποιείται υλικό από τη διαδικτυακή ιστοσελίδα του 8ου Δημοτικού Σχολείου Νάουσας και σχεδιαγράμματα από την ιστοσελίδα «Έκτη……και απίθανοι»

***ΣΧΕΛΙΟ ΦΥΛΛΟΥ ΕΡΓΑΣΙΑΣ***

 ***«ΤΙ ΘΑ ΓΙΝΟΤΑΝ ΑΝ…»***

* Τι θα συνέβαινε αν ο Κολοκοτρώνης είχε χτυπηθεί σε προηγούμενη μάχη και δεν είχε φτάσει στην Τριπολιτσά;
* Τι θα συνέβαινε αν υπήρχε κάποιος προδότης που θα εφοδίαζε μυστικά τους πολιορκημένους;
* Τι θα συνέβαινε αν ο στρατός του Χουρσίτ πασά είχε καταφέρει να φτάσει έγκαιρα στην Τριπολιτσά;
* Τι θα συνέβαινε αν είχε αποτύχει το σχέδιο του Κολοκοτρώνη; Πώς φαντάζεστε ότι θα ήταν η έκβαση της επανάστασης ;

 **«ΒΡΕΙΤΕ ΜΙΑ ΔΙΑΦΟΡΕΤΙΚΗ ΛΥΣΗ»**

* Αν οι Έλληνες δεν ακολουθούσαν το σχέδιο του Κολοκοτρώνη για άλωση της Τριπολιτσάς, ποια άλλα στρατηγικά σημεία της περιοχής νομίζετε ότι θα ήταν καθοριστικό για την εξέλιξη της επανάστασης;
* Γίνετε για λίγο μικροί στρατηγοί και φανταστείτε διάφορους τρόπους για να κυριεύσετε την Τριπολιτσά.
* Σχολιάστε τη φράση, «Ο κόσμος μας έλεγε τρελούς», προσπαθώντας να φανταστείτε ότι δε γνωρίζετε τη νίκη των Ελλήνων στην Τριπολιτσα.[[1]](#footnote-1)
1. Δίνεται η ευκαιρία μέσα από αυτό το σχολιασμό να γίνει σύγκριση με τη σημερινή εποχή, να αναφερθούμε στο ελληνικό ταπεραμέντο, στο χαρακτήρα των Ελλήνων, στις αντιδράσεις τους σε δύσκολες στιγμές και δοκιμασίες, στον αυθορμητισμό, στην τόλμη και στη δύναμη της ψυχής τους. [↑](#footnote-ref-1)